היכל העיר של וינה

היכל העיר של וינה (בגרמנית: Wiener Stadthalle) היא זירה ומרכז כנסים הממוקמת בווינה, אוסטריה. היכל העיר נבנה ב-1953–1958 תחת האדריכל האוסטרי רולנד ריינר . המבנה שופץ והורחב מספר פעמים נוספות לאחר מכן, ב-1974, 1994 ו-2006. האולם הראשי של ההיכל היא הזירה המקורה הגדולה ביותר באוסטריה עם מקומות ישיבה המספקים לכ-16,152 איש.

המבנה מארח מדי שנה את תחרות הטניס בווינה  וטורניר הבדמינגטון באוסטריה . כמו כן, אירח את מופע הסוסים קוואלונה  ואת מופעי הקרח Wiener Eisrevue  ו-Holiday on Ice .

היכל העיר של וינה אירח את אליפות אירופה באתלטיקה באולם לשנת 1970 , אליפות אירופה בשחייה (בריכת 25 מטר) לשנת 2004 , אליפות אירופה בכדוריד לשנת 2010, אליפות אירופה בכדוריד לשנת 2020, אליפות אירופה בכדורעף לשנת 2011  ואליפות העולם בהוקי קרח לשנים 1967 , 1977 , 1987 , 1996  ו-2005 . כמו כן, היכל העיר אירח את אירוויזיון 2015.

היכל העיר צפוי לארח את אירוויזיון 2026.

 קישורים חיצוניים 



 הערות שוליים 

קטגוריה:אוסטריה: אצטדיונים ומתקני ספורט
קטגוריה:וינה: מבנים